Was für nes Schicksau, rettet ne, nät ne use us sim Unglück, bringet ne ändlech i ds Konsum, nei Coop, zu üs Pümi vo  Konsumänte, mir gäbenim es Deheime, es warms Huli, es Bärenäschtli. Mir baschtle nim e Höhli, wes mues sy, was o immer dä arm Cheib bruucht, es früsches Pischi oder e Puli . . . Itz steut sech d Fraag: Spinnts üs eigentlech? Wär futiert sech um so ne doofe Bäri mit Huet u wiso? Cha eim doch irgendwo düre. S git ja gar keni Bärine mit Pischi u Huet - völlige Schwachsinn! U du steisch vor em Gsteu, u es tribt der fasch d Träne i d Ouge. Chindertröim. Heili Wäut. So schön! Wiso nid chli spinne? Dernäbe  Säubschtmordattentat, Lawineopfer, entgleisti Züg, abgstürzti Flüger, Chrieg, Erpressig, Mobbing, keni aaständige Arbeitsverträg, Firmeschliessige, Boni zum Chotze, Atomwaffe, Abzocker, Terror, Horror . . .